# Darányi Ignác

### A Wikipédiából, a szabad lexikonból.

Darányi Ignác (Pest, 1849. január 15. – Budapest, 1927. április 27.) jogász, agrárpolitikus, nagybirtokos, miniszter

## [szerkesztés] Élete

Kecskeméti eredetű, református vallású középnemesi családban született Pesten, Darányi Ignác és Földváry Borbála első gyermekeként. Középiskolai tanulmányait 1859-től 1867-ig a budai Királyi Egyetemi Főgimnáziumban végezte. 1867. július 31-én érettségizett. Ősztől a pesti egyetem orvosi, 1868-tól a jog- és államtudományi karát látogatta, ahol 1871-ben végzett. A végbizonyítvány megszerzése után megkezdte két éves joggyakornokoskodását Lövény György ügyvédi irodájában. 1872-ben jogtudori, 1873-ban ügyvédi vizsgát tett és 1874-től köz- és váltóügyvéd lett. Ezután nem sokkal apjával közösen ügyvédi irodát nyitott a Belvárosban, melyet az apa 1877-ben bekövetkezett halála után 1892-ig egyedül vezetett. 1874 nyarán Közép-európai körutazásra indult Bécs-München-Zürich-Bern-Bécs útvonalon.

1875-ben az Egyesült Fővárosi Takarékpénztár titkárává, 1876-ban Budapest székesfőváros Törvényhatósági Bizottságának tagjává választották. 1877. június 3-án a Darányi család nemesi címet kaptak. Édesapja halála után az OMGE igazgató-választmányi tagja, 1878-ban a Tiszavölgyi Ármentesítő Társulat ügyész-titkára lett.

1881 – 1905 között Budapest II. kerületének országgyűlési képviselőjének választották a Szabadelvű Párt programjával. 1905 – 1906-ban és 1906 – 1910-ben a tapolcai kerület ellenzéki, 1910 – 1927-ben ugyanazon kerületben a független, pártonkívüli 67-es programmal került be a Parlamentbe.

1882-től az Országgyűlés Közlekedés és Pénzügyi Bizottságának előadójaként is dolgozott. 1887-től a Fővárosi Közmunkák Tanácsának tagja. 1892-ben felhagyott az ügyvédi praxizálással és földeket vásárolt a Kiskunságban: dunaújfalui, töki, tassi és anyácsai birtokain gazdálkodott.

1893-től a Szabadelvű Párt alelnöke, 1895-ben a képviselőház alelnöke volt. 1895. november 2-től 1903. november 3-ig és 1906. április 8-tól 1910. január 17-ig földművelésügyi miniszter posztot töltötte be Bánffy Dezső, Széll Kálmán és Khuen-Héderváry Károly kormányában, a következő ciklusában pedig Wekerle Sándor kabinetjében.

## [szerkesztés] Külső hivatkozások

- Darányi Ignác Emlékkiállítás
- Magyar Életrajzi Lexikon
- Szinnyei József: Magyar írók élete és munkái, Arcanum, Budapest, 2000, ISBN 9638602996

| Ez az életrajzi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../d/a/r/Dar%C3%A1nyi_Ign%C3%A1c_4dba.html"

Kategóriák: Csonkok (életrajz) | Csonkok 2006 júliusából | Magyar politikusok

##### Views

- Szócikk
- Vitalap
- Aktuális változat

##### Keresés